**ОБЩИНА ТОПОЛОВГРАД**

**Тополовград,6560, пл.“Освобождение” 1,тел.0470 52280, факс:0470 54157;**

**e-mail: oba\_top.grad@abv.bg**

**ОДОБРЯВАМ:**

**БОЖИН БОЖИНОВ**

*Кмет на Община Тополовград*

 **СЪГЛАСУВАЛ:**

 Яна Хлебарова

 Юрист

**ДОКУМЕНТАЦИЯ**

За избор на изпълнител, чрез събиране на оферти с обява с предмет:

*„ Специализиран превоз на деца и ученици, подлежащи на задължителна подготовка или задължително обучение през учебната 2016 / 2017 година от община Тополовград, съгласно утвърдени маршрути в три обособени позиции:*

*Обособена позиция №1 – „Маршрутно разписание №1”*

*Обособена позиция №2 – „Маршрутно разписание №2”*

*Обособена позиция №3 – „Маршрутно разписание №3”*

*2016 г.*

**УКАЗАНИЯ**

за възлагане на обществена поръчка по реда на глава двадесет и шест, чрез събиране на оферти с обява, с предмет на поръчката: „Специализиран превоз на деца и ученици, подлежащи на задължителна подготовка или задължително обучение през учебната 2016 / 2017 година от община Тополовград, съгласно утвърдени маршрути, в три обособени позиции:

Обособена позиция №1 – „Маршрутно разписание №1”

Обособена позиция №2 – „Маршрутно разписание №2”

Обособена позиция №3 – „Маршрутно разписание №3”

 Цел на процедурата – избор на изпълнител – превозвач, който да извършва специализиран превоз на деца и ученици до 16-годишна възраст по определени маршрути през учебните дни на учебната 2016 / 2017 година /от 15.09.2016 г. до 30.06.2017 г./

**УСЛОВИЯ ЗА УЧАСТИЕ В ПРОЦЕДУРАТА**

 В процедурата могат да участват всички лица, които отговарят на изискванията на Възложителя, съобразно тази документация, приложенията към нея и на законовите изисквания, поставени със ЗОП и ППЗОП.

**Основания за задължително отстраняване**

 Възложителят отстранява от участие в процедура за възлагане на обществена поръчка участник, когато:

1. Е осъден с влязла в сила присъда, освен ако е реабилитиран за:

а/престъпление по чл.108а от Наказателния кодекс;

б/ престъпление по чл.159а – 159г от Наказателния кодекс;

в/ престъпление по чл.172 от Наказателния кодекс;

г/ престъпление по чл.192а от Наказателния кодекс;

д/ престъпление против собствеността по чл.194 - 217 от Наказателния кодекс;

е/ престъпление против стопанството по чл.219 - 252 от Наказателния кодекс;

ж/ престъпление против финансовата, данъчната или осигурителната система, включително изпиране на пари, по чл.253 - 260 от Наказателния кодекс;

з/ подкуп по чл.301 - 307 от Наказателния кодекс;

и/ участие в организирана престъпна група по чл.321 и 321а от Наказателния кодекс;

й/ престъпление по чл.352 - 353 от Наказателния кодекс;

1. е осъден с влязла в сила присъда, освен ако е реабилитиран, за престъпление, аналогично на тези по т.1, в друга държава членка или трета страна;
2. има задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителния процесионален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията, или задължението е по акт, който не е влязъл в сила;

На основание чл.54, ал.3 от ЗОП, основанието по т.3 за отстраняване не се прилага когато:

* размерът на неплатените дължими данъци или социално осигурителни вноски е не повече от 1 на 100 от сумата на годишния общ оборот за последната приключена финансова година;
1. е налице неравнопоставеност в случаите по чл.44, ал.5 от ЗОП
2. е установено, че:
* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
1. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл.118, чл.128, чл.245 и чл.301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
2. е налице конфликт на интереси, който не може да бъде отстранен;

**Основания за задължително отстраняване**

 Възложителят може да отстрани от участие в процедурата за възлагане на обществена поръчка участник, за когото е налице някое от следните обстоятелства:

1. Обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон или е преустановил дейността си, а в случай, че участникът е чуждестранно лице – се намира в подобно положение, произтичащо от сходна процедура, съгласно законодателството в държавата, в която е установен;
2. лишен от правото да упражнява превозна или друга дейност свързана с предмета на настоящата поръчка, съгласно законодателството на държавата, в която е извършено нарушението;
3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;
4. Доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
5. опитал е да:
* повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация;
* получи информация, която може да му даде неоснователно предимство в процедурата за възлагане на обществена поръчка;

Изискванията на чл.54, ал.1 1-5 и 7 и чл.55, ал.1, т.5 от Закона за обществените поръчки се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

 Лицата по чл.54, ал.2 и чл.55, ал.3 от ЗОП са:

1. лицата, които представляват участника;

2. лицата, които са членове на управителни и надзорни органи;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните и надзорните органи.

Лицата по чл.40, ал.1, т.1 и 2 от ППЗОП са, както следва:

1. при събирателно дружество – лицата по чл.84, ал.1 и чл.89, ал.1 от Търговския закон;
2. при командитно дружество – лицата по чл.105 от Търговския закон, без ограничено отговорните съдружници;
3. при дружество с ограничена отговорност – лицата по чл.141, ал.2 от Търговския закон, а при еднолично дружество с ограничена отговорност – лицата по чл.147, ал.1 от Търговския закон;
4. при акционерно дружество – лицата по чл.235, ал.1 и 242, ал.2 от Търговския закон;
5. при командитно дружество с акции – лицата по чл.244, ал.1 от Търговския закон;
6. при едноличен търговец – физическото лице – търговец;
7. при клон на чуждестранно лице – лицето, което управлява и представлява клона или има аналогични правомощия съгласно законодателството на държавата, която клонът е регистриран;
8. във всички останали случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

**Кандидатите и участниците са длъжни да уведомят писмено възложителя в 3-дневен срок от настъпване на обстоятелство по чл.54, ал.1, чл.101, ал.11 ЗОП или посочено от Възложителя основание по чл.55, ал.1 ЗОП.**

Не могат да участват в процедура участници:

* при които лицата по чл.40, ал.1, т.1 и 2 от ППЗОП са свързани лица с Възложителя или със служители на ръководна длъжност в неговата организация;
* които са сключили договор с лице по чл.21 или 22 от Закона за предотвратяване и разкриване на конфликт на интереси;

**ПОДГОТОВКА НА ОФЕРТАТА**

 За участие в процедурата участникът подготвя и представя оферта, която трябва да съответства напълно на изискванията и указанията от настоящата документация при спазване на разпоредбите на ЗОП и ППЗОП.

 Участниците могат да подават оферта за участие за цялата поръчка или за една от обособените позиции. Един участник може да подаде само една оферта за всяка обособена позиция. Не се допуска представянето на различни варианти на оферта от участника.

 Всяка оферта за участие в процедурата се изготвя съгласно приложени към настоящата документация образци и към нея се прилагат изискуемите според тази документация документи.

 Изискуемите документи към офертата трябва да бъдат представени в оригинал или заверено копие от участника с думите : „Вярно с оригинала”, подпис и печат съобразно изискванията на Възложителя към конкретните документи.

 Срокът на валидност на офертите е до 30.10.2016 г., 16.00 ч.

 Лице, което участва в обединение или е дало съгласие да бъде подизпълнител на друг участник, не може да подава самостоятелна оферта. На основание чл.101, ал.10 от ЗОП едно физическо или юридическо лице може да участва само в едно обединение.

 Свързани лица не могат да бъдат самостоятелни участници в една и съща обществена поръчка.

 Офертите на участниците ще се приемат в Центъра за услуги и информация на Община Тополовград на адрес: гр.Тополовград, пл. „Освобождение”№ 1 в срок до 16.00 ч. на датата, посочена в обявата. Офертата се представя в запечатана, непрозрачна опаковка от участника лично или чрез пощенска или друга куриерска услуга с препоръчана пратка с обратна разписка.

 Върху опаковката участникът посочва:

1. наименованието на кандидата или участника, включително участниците в обединението, което е приложимо;
2. адрес за кореспонденция, телефон и по възможност – факс и електронен адрес;
3. наименованието на поръчката и обособената позиция, за която се подават документите;

При приемане на офертата върху опаковката се отбелязват входящ номер, датата и часът на получаване и посочените данни се записват във входящ регистър, за което на приносителя се издава документ.

 Оферти, които са представени след изтичане на крайния срок за получаване или в незапечатана опаковка или опаковка с нарушена цялост, не се разглеждат от Възложителя.

 Офертите трябва да бъдат получени от ВЪЗЛОЖИТЕЛЯ на посочения адрес, не по-късно от деня и часа, посочени в обявата.

 Сроковете, посочени в тази документация се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни. Сроковете изтичат в края на работното време на общинската администрация на съответния ден. В случай на изпращане на оферти, чрез пощенска или друга куриерска услуга, участникът следва да извърши всичко необходимо, така че те да постъпят при Възложителя преди изтичането на съответния срок, като разходите за тази услуга са за негова сметка.

**Предмет на обществената поръчка**: „Специализиран превоз на деца и ученици, подлежащи на задължителна подготовка или задължително обучение през учебната 2016 / 2017 година от община Тополовград съгласно утвърдени маршрути в три обособени позиции:

Обособена позиция №1 – „Маршрутно разписание №1”

Обособена позиция №2 – „Маршрутно разписание №2”

Обособена позиция №3 – „Маршрутно разписание №3”

 Предметът на настоящата процедура за възлагане на обществена поръчка, чрез събиране на оферти с обява обхваща организиране на специализиран превоз на деца, подлежащи на задължителна подготовка или задължително обучение през учебната 2016 / 2017 г. по определени маршрути и разписания, посочени в Техническата спецификация, която е неразделна част от настоящата документация.

 **Прогнозна стойност: 59 559 .50 лв. без ДДС (Петдесет девет хиляди петстотин петдесет девет лева и петдесет стотинки).**

 Прогнозната стойност на поръчката е равна на сбора от стойностите на обособените позиции, както следва:

* **За Обособена позиция №1** – „Маршрутно разписание №1” – 7355.33лв. без ДДС (седем хиляди триста петдесет пет лева и тридесет три стотинки);
* **За Обособена позиция №2** – „Маршрутно разписание №2”

22034.83лв. без ДДС (двадесет две хиляди и тридесет четири лева и осемдесет три стотинки);

* **За Обособена позиция №3** – „Маршрутно разписание №3”

30169.33лв. без ДДС ( тридесет хиляди сто шестдесет девет лева и тридесет три стотинки).

Прогнозната стойност на поръчката е определена на база годишния размер на средствата за компенсация транспорта на деца и ученици до 16-годишна възраст по чл.26, ал.3 и 4 от Закона за народната просвета.

 Участникът представя предлаганата от него единична цена – лв. / км пробег за съответния маршрут за всяка обособена позиция в български лева без включен ДДС.

 Единичните цени, предложени в офертата на участника са за целия срок на договора и не подлежат на увеличаване.

 Предлаганата от участника цена за всяка от обособените позиции - /лв. / км пробег за съответния маршрут/ трябва да не надвишава норматива за цена на километър общ пробег, определен със Заповед № РД09-364/04.04.2013г. на Министъра на образованието, младежта и науката, а именно:

* за автомобили до 22 места – до 1,10 лв/км общ пробег с ДДС
* за автомобили над 22 места – до 1, 65 лв/км общ пробег с ДДС

**Източник на финансиране**: Стойността на безплатните и по намалени цени пътувания се компенсира на превозвачите със средства от централния бюджет въз основа на регламентиран с Постановлението за изпълнение на държавния бюджет годишен лимит, предоставяни чрез общините, съгласно Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите.

**Начин на плащане**: Плащането се осъществява в срок от 7 /седем/ дни след представяне на фактура за извършена услуга, оформена в съответствие със Закона за счетоводството и придружена със справка за изминатите километри. В случай че не е утвърден лимита на средствата за компенсация транспорта за деца и ученици до 16-годишна възраст от Министерството на финансите за съответното тримесечие, плащането се извършва в срок до 7 /седем/ дни от неговото утвърждаване.

Плащането ще се извършва от Възложителя по банков път, чрез банков превод по банковата сметка на Изпълнителя.

**Срок за изпълнение на поръчката** – Срокът за изпълнение на поръчката започва са тече на 15.09.2016г. и приключва на 30.06.2017г.

Изисквания за изпълнение на обществената поръчка

|  |  |
| --- | --- |
| *Технически възможности на участниците* | *Документи, доказващи техническите възможности на участниците* |
| **1**. Участникът да притежава Лиценз за извършване на обществен превоз на пътници на територията на Република България.**2.** Участникът разполага с минимум два броя броя автобуси над 22 места и един брой резервен автобус – технически изправни (*собствени, наети и/или на лизинг или ползвани на друго основание*) за изпълнение на всяко от маршрутните разписания /за всяка обособена позиция/.**3.**Участникът да разполага с лица за извършването на услугата, отговарящи на изискванията на чл. 62а, ал. 1 от Наредба № 33 от 03.11.1999 г. за обществен превоз на пътници и товари на територията на Република България, за изпълнение на всяко от маршрутните разписания / за всяка обособена позиция /. | **1.1.** Копие от Лиценз за извършване на обществен превоз на пътници на територията на република България и Удостоверение за обществен превоз на пътници – за всички ППС.1.2. Заверено копие на сключена застраховка „Гражданска отговорност“ за всяко ППС**1.3.** Заверено копие на задължителна застраховка за “Злополука пътници“ и за риска “Трудова злополука“ за превозвача на всяко ППС**2.1.** Декларация по образец – към офертата, за техническото оборудване, с което разполага участника (*собствено, наето и/или на лизинг или ползвани на друго осонование*), относно покриване на минималното изискване за всяка обособена позиция / маршрутно разписание / за което участва, **с приложени към нея**: **2.1.1** Заверени копия на свидетелството за регистрация, откъдето е видно собствеността и/или заверено копие на договор/и за покупко-продажба/лизинг, сключени на свое име и/или наем, или на друго правно основание, на описаните в офертата му пътни транспортни средства.2.2.2 Копие на Удостоверение за техническа изправност2.2.3 Копие на Удостоверение за преминат допълнителен преглед за проверка на оборудването на автобуса.3.1 Справка-декларация за лицата, за изпълнение на всяко от маршрутните разписания /всяка обособена позиция/, които отговарят за извършването на узлугата по образец към офертата с приложени към нея копия на трудова книжка, свидетелство за управление на МПС и карта за квалификация на водача.  |

Участникът трябва да покаже опит в изпълнението на поне една услуга, която е еднаква или сходна с предмета на поръчката, за последните три години, считано от датата на подаване на офертата. Доказването на опита се извършва с представяне на списък на услугите, идентични или сходни с предмета на поръчката, извършени през последните 3 (три) години по образец, заедно с доказателство за извършена услуга, съгласно чл. 64, ал.1, т.2 от ЗОП.

Под „сходна услуга” следва да се разбира „услуга за обществен превоз на пътници”.

Ако участникът е обединение, което не е юридическо лице, документи се представят в съответствие с чл.56, ал.6 от ЗОП.

**Съдържание на офертата**

1.Списък на документите, съдържащи се в офертата - Образец № 1;

2.Информационен лист – Образец № 2;

3.Нотариално заверено пълномощно, когато лицето, което подава офертата, не е законният представител на участника – оригинал (ако е приложимо);

4.Декларация за приемане на условия на договора – Образец № 3;

5.Декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – Образец № 4;

6.Декларация по чл. 54, ал.1, т.1, 2 и 7 от ЗОП – Образец № 5;

7.Декларация по чл. 54, ал.1, т.3-5 от ЗОП – Образец № 6;

8.Декларация по чл.55 от ЗОП – Образец № 7;

9.Декларация за не/изпозването на подизпълнител – Образец № 8;

10.Декларация за съгласие за участие на подизпълнител – Образец № 9;

11.Техническо предложение – Образец № 10;

12.Ценово предложение – Образец № 11;

13.Списък на транспортните средства, които ще се използват при изпълнение на договора – Образец № 12;

14.Списък на водачите, които са на разположение на участника за изпълнение на договора по обществена поръчка – Образец № 13;

15.Декларация за сервизна база – Образец № 14;

16.Декларация за заетостта – Образец № 15;

17.Списък на услугите, идентични ли сходни с предмета на поръчката, извършени през последните 3 (три) години – Образец № 16;

18.Документи за доказване на предприетите мерки за надеждност по смисъла на чл.56, ал.1 от ЗОП (**ако е приложимо**).

19.Други документи и информация, изискуеми съгласно условията, посочени в обявата и документацията за участие.

Подизпълнители – Всеки участник има право неограничено да ползва подизпълнители, като подизпълнителите трябва да отговарят на критериите за подбор, съобразно вида и дела на работите, които ще изпълняват. Необходимо е за тях да не са налице основания за отстраняване. Възложителят изисква подмяна на обявен подизпълнител, ако не отговаря на изискванията.

**Оценяване на офертите**

Оценяването се извършва въз основа на икономически най-изгодната оферта, по критерия „най-ниска цена”. Участник с най-ниско ценово предложение за всяка от обособените позиции, се класира на първо място по обособена позиция. Предложената цена се посочва в Ценово предложение

(Образец № 11), изготвено по приложения в настоящата документация образец, подписано и подпечатано от участника.

В случай, че двама или повече участници предложат една и съща цена, комисията провежда публично жребий за определяне на изпълнител в съответствие с чл.58, ал.3 от ППЗОП.

**Използване на капацитета на трети лица**

При подаване на оферта, участниците могат да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

Когато участникът се позовава на капацитета на трети лица, той трябва да може да докаже, че ще разполага с техните ресурси за целия период за изпълнение по предмета на поръчката, като представи документи за поетите от трети лица задължения.

Третите лица трябва да отговарят на съответните критерии за подбор, за доказване на които участникът се позовава на техния капацитет и за тях да не са налице основания за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията за подбор.

**Дата, място и час на отваряне на офертите**

Датата, мястото и часа на отваряне на офертите са посочени в обявата за обществената поръчка.

**Комуникация между Възложителя и участниците**

1.Всички действия на Възложителя и на участниците, свързани с настоящата процедура са в писмен вид.

2.Кандидатът може да представя своите писма и уведомления, чрез пощенска услуга или друга куриерска услуга с обратна разписка, чрез факс или по електронен път при условията и по реда на Закона за електронния документ и електронния подпис.

3.Решенията на Възложителя, за които той е длъжен да уведоми кандидатите, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

4.При писмено искане, направено до 3 дни преди изтичането на срока за получаване на оферти. Възложителят е длъжен най-късно на следващия работен ден от постъпването на искането, да публикува в профила на купувача писмени разяснения по условията на обществената поръчка.

**Провеждане на процедурата**

1.Когато в първоначално определения срок са получени по-малко от три оферти, Възложителят удължава срока по чл. 188, ал.1 от ЗОП с най-малко три дни.

2.След изтичане на срока по т. 1, Възложителят разглежда и оценява получените оферти независимо от техния брой.

3.Когано не е подадена нито една оферта, на основание чл. 191, ал.1, т.1 от ЗОП Възложителят може да изпрати покана до определено лица/лица.

4.Приетите и регистрирани оферти се разглеждат и оценяват от Комисия, назначена с писмена заповед от Възложителя, в която се включват нечетен брой членове.

5.Срокът за приключване на работата на комисията, се определя от Възложителя в заповедта, но не може да бъде по-дълъг от срока на валидност на офертите, определен в обявата.

6.Отварянето на офертите се извършва при условията на чл.97 от ППЗОП.

7.Комисията съставя протокол за разглеждането, оценяването и класирането на офертите по обекта на обществената поръчка, който се предава на Възложителя за утвърждаване.

8. Протоколът на комисията се изпраща на участниците и се публикува на профила на купувача в един и същи ден.

**Сключване на договор за възлагане на поръчката**

1.Възложителят сключва писмен договор за изпълнение на обществената поръчка за всяка една от обособените позиции по процедурата с участника, класиран от комисията на първо място и определен за изпълнител по всяка обособена позиция, при условие че при подписване на договора определения изпълнител:

* Представи документ за регистрация с упоменат ЕИК или БУЛСТАТ;
* Изпълни задължението по чл. 67, ал.6 от ЗОП;
* Представи определената гаранция за изпълнение на договора;
* Извърши съответна регистрация, представи документ или изпълни друго изискване, което е необходимо за изпълнение на поръчката, съгласно изискванията на нормативен акт и е поставено от Възложителя в условията на обявената поръчка.
* Представи свидетелство за съдимост на управителят/изпълнителния директор и членовете на управителните органи на кандидата, издадено от съответния компетентен орган, с дата на издаване не по-рано от 6 /шест/ месеца преди сключване на договора /оригинал/;
* Представи удостоверение от общината по седалище на участника и на Възложителя за липсата на задължение.

2.Възложителят може последователно да предложи сключване на договор с участникът, класиран на второ и следващо място, когато участникът, който е имал право да сключи договора:

* Окаже да сключи договора;
* Не изпълни някое от условията по чл. 112, ал.1 от ЗОП;
* Не докаже, че не са налице основания за отстраняване от процедурата;

**Изменение на договора за обществена поръчка**

Изменението на договора е допустимо в случаите по чл. 116, ал. 1, т.6, при условие, че след изменението общата стойност на договора не надхвърля праговите стойности по чл.20, ал.3.

**Изисквания и условия при гаранцията за изпълнение**

1. Гаранцията за добро изпълнение е в размер на 3% (три процента) от стойността на договора в една от следните форми: банкова гаранция в полза на Възложителя, застраховка, която обезпечава изпълнението, чрез покритие на отговорността на изпълнителя или депозит на парична сума по следната банкова на Община Тополовград:

БАНКА „ДСК” ЕАД, клон Тополовград

IBAN: BG35STSA 9300 3300 704111

BIC: STSABGSF

1. Когато Изпълнителят е избрал гаранцията да е под формата на банкова гаранция, то в нея следва да е посочено, че тя е безусловна и неотменима, че е неотменима, че е в полза на Възложителя и че е със срок на валидност минимум 30 (тридесет) календарни дни, считано от окончателното приемане на изпълнението по договора, включително изтичане на гаранционните срокове предвидени в договора, без да дължи лихви за периода, през който средствата законно са престояли при него.
2. Гаранцията за изпълнение на договора (депозит или банкова сметка) се освобождава в срок до 30 (тридесет) календарни дни след изтичане на срока на договора, освен ако **Възложителят** е усвоил същата, преди приключване на договора, поради неизпълнение от страна на **Изпълнителя** на някое от задълженията му в съответствие с определеното в него.

*ДРУГИ УСЛОВИЯ*

 За неуредените положения в настоящата документация се прилага Закона за обществените поръчки, Правилника за прилагане на Закона за обществените поръчки и действащото законодателство в Република България.